Bill Cosby nog twee eerbewyse kwyt | Netwerk24
Die komediant Bill Cosby is nog twee pryse kwyt nadat hy verlede maand daaraan skuldig bevind is dat hy minstens een vrou bedwelm en betas het.
Die trustees van die Kennedy Center het eergister aangekondig hy trek sy twee artistieke eerbewyse – die Kennedy Center-prys (1998) en die Mark Twain-prys vir humor (2005) –
"Weens Cosby se onlangse strafregtelike skuldigbevinding het die raad besluit sy optrede oorskadu die loopbaanpresta-sies waaraan hierdie eerbewyse hulde wil bring," lui 'n verklaring.
Talle universiteite het reeds die eregrade teruggetrek wat hulle vroeër aan die 80-jarige Cosby toegeken het.
Die Academy of Motion Pic­ture Arts and Sciences, wat jaarliks die Oscar-pryse uitdeel, het verlede week gesê hy het Cosby ook uitgeskop.
Cosby het bekend gestaan as "die VSA se pa" vanweë sy rol in die uiters gewilde komediereeks
The Cosby Show, wat in die 1980''s op TV uitgesaai is. Baie burgerlike, onderrig- en artistieke instellings het hom sedertdien vereer as iemand wat mense oor kleurgrense heen verenig het.